Roar Vangen

Roar Vangen (født 16. februar 1957) er en norsk lydtekniker, plateprodusent, multiinstrumentalist / gitarist, komponist og tekstforfatter fra Lørenskog.

Vangen arbeidet som lydtekniker i Roger Arnhoff studio i Oslo fra 1980 til 1983. Han var med å danne rockebandet Brudd tidlig på 1980-tallet. Han spiller gitar på flere av produksjonene han er tekniker på. Vangen har drevet VanGenz lydstudio siden 1987 og var ansvarlig for livelyden til Bjelleklang i perioden 1990-1995.

Som soloartist platedebuterte han i 2004 med albumet Streng. I 2011 ga han ut Anger, sitt andre soloalbum. Avisen Romerikes Blad ga Anger terningkast 5. Vangen har også gitt ut et album sammen med Odd Sylvarnes Lund, i tillegg til å ha medvirket på platene til en rekke andre musikere.

I 2016 fikk han Lørenskog kommunes kulturpris for sin rolle som «inspirator, produsent, mentor og tilrettelegger» for det lokale musikklivet.

Per 2020 spiller han forskjellige strengeinstrumenter i bandet til Trond Granlund. Vangen er også medlem av Enda Kaldere, en gruppe bestående av tidligere medlemmer av Bjelleklang.

Diskografi 

 1983 Banana Airlines : På vingene (Desperado)
 1987 Brudd : Tingene reiser seg (Plateselskapet EAE)
 1993 Sæbø VanGenz: Klagesanger (Plateselskapet EAE)
 2004 Roar Vangen: Streng (Hot Club Records)
 2007 Sylvarnes/Vangen: Kong Ring (Sylvarnes forlag)
 2007 Sarah Nebel: Great White (Park Grammofon)
 2008 Lørenskog Mannskor: Vi jubler
 2010 Lørenskog Mannskor: 90 år/Korkampen
 2010 Hallgrim Berg og Erik Røine : Sputer og drev - Munnharpe i 100 (Heilo)
 2010 Trond Granlund : Sanger jeg lærte av faren min (Norskamerikaner)
 2011 Roar Vangen: Anger (Plateselskapet Streng)
 2014 Trond Granlund : Sangene langs veien (Grammofon)

Referanser

Eksterne lenker 
 

Norske musikere